b'\n_START_ARTICLE_\nAnaalirauhanen\n_START_PARAGRAPH_\nAnaalirauhanen on petoel\xc3\xa4inten ja muiden lihansy\xc3\xb6jien parillinen rasvarauhanen, joka sijaitsee per\xc3\xa4aukon uloimman ja sisemm\xc3\xa4n sulkijalihaksen v\xc3\xa4liss\xc3\xa4._NEWLINE_Ihmisen anaalirauhanen saattaa joissain tapauksessa muuttua kirurgisesti hoidettavaksi per\xc3\xa4suoliavanteeksi (lat. Fistula ani)._NEWLINE_Anaalirauhasten merkityksen\xc3\xa4 katsotaan olevan l\xc3\xa4hinn\xc3\xa4 lajinsis\xc3\xa4inen viestint\xc3\xa4 ja itsepuolustus. Er\xc3\xa4ill\xc3\xa4 n\xc3\xa4\xc3\xa4t\xc3\xa4el\xc3\xa4imill\xc3\xa4 arvellaan anaalirauhaseritteen viestitt\xc3\xa4v\xc3\xa4n sukupuolesta._NEWLINE_Normaalisti anaalirauhasten erite tyhjenee ulostamisen yhteydess\xc3\xa4, mutta jos eritys on kiihtynyt tai eritteen poistuminen on vaikeutunut voi anaalirauhasiin tulla erilaisia sairausoireita ja tulehduksia. Esimerkiksi koiran anaalirauhaset voivat turvota niin ett\xc3\xa4 ne haittaavat ulostamista. Ne voi tyhjent\xc3\xa4\xc3\xa4 k\xc3\xa4sin puristamalla._NEWLINE_Anaalirauhasten kasvuun vaikuttaa my\xc3\xb6s keskeisesti ruokavalio. Joskus niihin saattaa tulla vakavampikin bakteeri-infektio kuten ajos eli paise, ja pahimmassa tapauksessa kuumeinen yleisinfektio, johon vaaditaan antibioottihoitoa. Anaalirauhaspaise voi puhjeta, mik\xc3\xa4 voi aiheuttaa el\xc3\xa4imelle paljon kipua. Jos el\xc3\xa4imell\xc3\xa4 on toistuvasti anaalirauhasongelmia, el\xc3\xa4inl\xc3\xa4\xc3\xa4k\xc3\xa4ri voi poistaa anaalirauhaset.'